Държавен вестник, бр. 13, 2012 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  13
2.2. Възможности за продължаване на профе-
сионалното обучение
Придобилите трета степен на професионална 
квалификация по професията „Финансист“ могат 
да се обучават за придобиване на квалификация 
по професии от област на образование „Стопанско 
управление и администрация“, като обучението по 
общата задължителна професионална подготовка, 
единна за всички професионални направления, и 
отрасловата задължителна професионална подго-
товка по професионално направление „Финанси, 
банково и застрахователно дело“ се зачита.
Лицата, придобили професионална квалифика-
ция по професията „Финансист“, имат възможности 
за повишаване на квалификацията си в курсове 
и семинари, организирани от професионални 
гимназии, центрове за професионално обучение, 
браншови или професионални организации и др.
2.3. Възможности за професионална реализация 
съгласно Националната класификация на професи-
ите и длъжностите (НКПД – 2011), утвърдена със 
Заповед № РД-01-931 от 27.12.2010 г. на министъра 
на труда и социалната политика, изм. и доп. със 
заповеди № РД-01-204 от 28.02.2011 г., РД-01-426 
от 30.05.2011 г. и РД 01-529 от 30.06.2011 г.
Придобилите трета степен на квалификация 
по професията „Финансист“ могат да постъпват 
на работа на длъжности (професии) от единични 
групи 2631 „Икономист банково дело“, 3321 „За-
страхователни агенти“, както и на други длъжности, 
допълнени при актуализиране на НКПД.
3. Цели на обучението
3.1. Цели на обучението по общата задължител-
на професионална подготовка – единна за всички 
професионални направления
След завършване на обучението по професията 
обучаваният трябва да:
• познава, спазва и прилага правилата за здра-
вословни и безопасни условия на труд;
• формулира проблеми, задава въпроси, прави 
отчет за извършената работа, установява и под-
държа делови отношения;
• познава стопанското устройство на страната, 
разбира съществуващите икономически отношения, 
процеси и явления и прави изводи за факторите, 
които ги пораждат;
• търси правата и спазва задълженията си като 
участник в трудовия процес съгласно Кодекса на 
труда, разбира договорните отношения между 
работодател и работник;
• осъществява ефективни работни взаимоотно-
шения с колеги и с прекия си ръководител;
• разбира своята роля в дейността на инсти-
туцията, съзнава необходимостта от повишаване 
на квалификацията си;
• умее да намира информация с помощта на 
компютър, работи с програмни продукти за тек-
стообработване и електронни таблици;
• работи в екип;
• справя се със задачи на работното място, като 
осъществява комуникация на чужд език.
3.2. Цели на обучението по отрасловата задъл-
жителна професионална подготовка, единна за 
всички професии от професионално направление 
„Финанси, банково и застрахователно дело“
След завършване на обучението по професията 
обучаваният трябва да:
• познава нормативните актове в областта 
на банковото дело, застраховането и социалното 
осигуряване;
• разбира и използва правилно понятията в 
областта на банковото дело, застраховането и 
социалното осигуряване;
• познава организацията, дейностите и техно-
логията на процесите в банковото дело, застра-
ховането и социалното осигуряване;
• спазва правилата за съставяне, обработване, 
сортиране, съхранение и архивиране на документи;
• прилага организацията на документооборота 
във финансовата институция и дружеството;
• познава същността, формите и функциите 
на парите;
• прилага общите правила за водене на счето-
водна отчетност в предприятията; 
• познава особеностите на счетоводната от-
четност в банковото, застрахователното и осигу-
рителното дело;
• избира подходящи статистически методи при 
обработване на информация и данни;
• обработва работна документация, както и 
документация на клиенти;
• изпълнява своевременно административни 
дейности, свързани с длъжността му.
3.3. Цели на обучението по специфичната за 
професията „Финансист“ задължителна професи-
онална подготовка 
След завършване на обучението по професията 
обучаваният трябва да:
• извършва банкови операции по: влогонаби-
ране, предоставяне на кредити, преводи, движение 
на финансови и парични средства;
• анализира финансовото състояние на кре-
дитоискатели;
• разпознава официалните парични единици 
и изброява отличителните знаци на фалшивите 
банкноти;
• характеризира и изчислява лихви по кредити, 
влогове и други банкови операции;
• характеризира валута, валутен курс и валутна 
политика;
• изчислява стойности при обменни операции 
с валута;
• работи със специализирани информационни 
продукти в областта на банковото дело, застрахо-
ването и социалното осигуряване;
• работи с уред за разпознаване на фалшиви 
банкноти, броячна машина за банкноти и монети 
и терминал за дебитни и кредитни карти;
• получава, съставя, обработва, класира, съхра-
нява и архивира документи, свързани с водене на 
аналитични партиди на банковите клиенти, застра-
хованите лица и предприятия и осигурените лица;
• обработва ценни пратки;
• познава и характеризира видовете застраховки;
• описва приходите и разходите на осигури-
телните фондове;
• осъществява процедурите при оформяне на 
документацията по пенсиониране на лицата в 
съответствие с българското законодателство;
•  умее да прилага процедурите по ликвидация 
и обезщетения на щети;
• разпознава и оценява рисковете в застрахо-
вателната и презастрахователната дейност;
• разпознава и оценява рисковете при упра-
вление на осигурителните фондове.